ලොවපුරා යුධ ගැටුම් පවතින කළාප වල ජනතාවට කොරෝනා එන්නත ලබාදීම සඳහා තාවකාලික සටන් විරාමයක් අරඹන ලෙස බ්‍රිතාන්‍ය විදේශ ලේකම් ඩොමිනික් රාබ් මහතා අදාල රටවලින් ඉල්ලා තිබේ.විදේශ ලේකම්වරයා අවධාරණය කරන්නේ, එන්නත් කිරීම සිදු නොකරන ප්‍රදේශ වල කොවිඩ් - 19 නව ප්‍රබේද ව්‍යාප්ත වීමේ අවදානමක් ද ඇති බවයි.මෙම සටන් විරාම යෝජනාවට එකඟ වන ලෙසත් වඩාත් අවදානම් කණ්ඩායම් වලට එන්නත් ලැබීම සහකිත කිරීමට සහාය වන ලෙසත් රාබ් මහතා සාමාජික රටවලින් ඉල්ලා තිබේ.බ්‍රිතාන්‍ය විදේශ ලේකම් කාර්යාලය පෙන්වා දෙන්නේ, යේමනය, සුඩානය, සෝමාලියාව සහ ඉතියෝපියාව ඇතුළු යුධ ගැටුම් පවතින රටවල් ගනනාවක මිලියන 160කට අධික ජනතාවක් එන්නත් වලින් බැහැර වීමේ අවදානමක් පවතින බවයි.